**ПРИЈЕДЛОГ**

На основу члана 39. Закона о локалној самоуправи („Службени гласник Републике Српске“ број: 97/16), члана 35. Статута града Добој („Службени гласник града Добој“ број: 1/17) и Процјене садашње тржишне вриједности земљишта вјештака пољопривредне струке Марковић Драгише из Добоја, број 3/2020 од 02.02. 2020. године Скупштина Града Добој, на сједници одржаној дана \_\_\_\_\_\_\_\_\_ године доноси:

**О Д Л У К У**

**о куповини земљишта у КО Текућица**

**I**

Под условом и на начин регулисан овом одлуком провешће се куповина земљишта у сусвојини Кујунџић (Милан) Драгана из Текућице и Кујунџић (Милан) Младена из Добоја, означеног као к.ч. број: 2307/2 Бријест, ливада 4. класе, површине 3.611м² и к.ч. број 2308/2 Бријест, пашњак 5. класе, површине 594м², уписаног у Лист непокретности број 724 КО Текућица.

**II**

Куповна цијена земљишта из тачке I ове Oдлуке износи укупно 24.636,00 КМ за укупну површину од 4.205м2, односно за земљиште означено као к.ч. број: 2307/2 Бријест, ливада 4. класе, 6,00КМ/м2, а за земљиште означено као к.ч. број 2308/2 Бријест, пашњак 5. класе, 5,00КМ/м², по процјени вриједности земљишта вјештака пољопривредне струке Марковић Драгише из Добоја.

**III**

Овлашћује се Градоначелник Града Добоја да на основу ове Одлуке, а након добијања сагласности од стране Правобранилаштва РС, Сједиште замјеника у Добоју, може закључити купопродајни уговор са власницима предметног земљишта.

**IV**

Ова Одлука ступа на снагу осмог дана од дана oбјављивања, а биће објављена у „Службеном гласнику Града Добој“.

**РЕПУБЛИКА СРПСКА**

**СКУПШТИНА ГРАДА ДОБОЈ**

Број: 01-013-\_\_\_\_\_\_\_/20

Добој, \_\_\_\_\_\_\_2020. године **ПРЕДСЈЕДНИК**

**СКУПШТИНЕ ГРАДА**

**\_\_\_\_\_\_\_\_\_\_\_\_\_\_\_\_\_\_\_\_\_**

**О б р а з л о ж е њ е**

Правни основ за доношење ове одлуке је члан 39. Закона о локалној самоуправи („Службени гласник Републике Српске“ број: 97/16), члан 35. Статута града Добој („Службени гласник града Добој“ број: 1/17) .

У Процјени садашње тржишне вриједности некретнина вјештака пољопривредне струке Марковић Драгише из Добоја за ову врсту земљишта стоји да исто износи укупно 24.636,00 КМ за укупну површину од 4.205м2, односно за земљиште означено као к.ч. број: 2307/2 Бријест, ливада 4. класе, 6,00КМ//м2, а за земљиште означено као к.ч. број 2308/2 Бријест, пашњак 5. класе, 5,00КМ/м².

На основу горе наведеног Скупштини града Добој је предложено доношење одлуке из овог приједлога.

ПРЕДЛАГАЧ

**Градоначелник Града Добој**

ОБРАЂИВАЧ

**Одсјек за правне послове и**

**управљање људским ресурсима**